ফের ডেঙ্গুর বলি শহরে! মৃত্যু বিধাননগরের কিশোরীর

কলকাতা: ফের ডেঙ্গুর বলি শহরে (Dengue)। ডেঙ্গুতে আক্রান্ত হয়ে মৃত্যু হল বিধাননগরের এক কিশোরীর (Biddhannagar)। টানা চারদিন হাসপাতালে চিকিৎসার পর রবিবার শহর কলকাতার একটি বেসরকারি হাসপাতালে মৃত্যু হয় তাঁর। মৃতার ডেথ সার্টিফিকেটে ডেঙ্গুর কারণেই মৃত্যু হয়েছে বলে স্পষ্ট উল্লেখ রয়েছে। বেশ কয়েকদিন ধরেই জ্বরে আক্রান্ত ছিল ওই কিশোরী। ডেঙ্গি ধরা পড়তেই দশমীর দিন তাঁকে হাসপাতালে ভর্তি করা হয়েছিল। কিশোরীর দিদিমারও ডেঙ্গু ধরা পড়েছে বলে খবর।

মৃতা কিশোরীর নাম রূপসী জানা। নবম শ্রেণির ওই ছাত্রী বিধাননগর পুরনিগমের ৩৩ নম্বর ওয়ার্ডে ইএসআই হাউসিং কমপ্লেক্সের বাসিন্দা। পরিবারের সঙ্গে সেখানেই থাকত ওই কিশোরী। বেশ কয়েকদিন ধরেই জ্বরে আক্রান্ত ছিল ওই কিশোরী। প্রথম দিকে কিছু ধরা না পড়লেও ডেঙ্গি ধরা পড়তেই দশমীর দিন তাঁকে হাসপাতালে ভর্তি করা হয়েছিল। কিশোরীর দিদিমারও ডেঙ্গু ধরা পড়ায় তাকেও হাসপাতালে ভর্তি করা হয়েছিল।

আরও পড়ুন: লাগাতার বৃষ্টি, এক্স হ্যাণ্ডেলে শোক প্রকাশ অভিষেক বন্দ্যোপাধ্যায়ের

রূপসীর বাবা জানিয়েছেন, তৃতীয়ার দিন তাঁর মেয়ের জ্বর হতেই পরীক্ষা করান তাঁরা। তবে প্রথম দিকে রিপোর্টে কিছু ধরা পড়েনি। একইসঙ্গে তাঁর শাশুড়ি অর্থাৎ কিশোরীর দিদিমার ডেঙ্গু ধরা পড়ায় তাঁকে হাসপাতালে ভর্তি করা হয়েছিল। ষষ্ঠীর দিন মেয়েকে হাসপাতালে স্যালাইন দিতে নিয়ে গিয়েছিলেন তিনি। সপ্তমী পর্যন্ত তাঁর শারীরিক অবস্থা ভালই ছিল। তবে সেদিনই আবার রক্ত পরীক্ষা করাতে হয়। তারপর ২ অক্টোবর হাসপাতালে ভর্তি করার পর থেকে ধীরে ধীরে শরীর খারাপ হতে থাকে। আর তারপরই আজ রবিবার শহর কলকাতার একটি বেসরকারি হাসপাতালে মৃত্যু হয় তাঁর। কিশোরীর মৃত্যুতে স্বাভাবিকভাবেই এলাকায় ডেঙ্গু নিয়ে আতঙ্ক ছড়িয়েছে।

দেখুন অন্য খবর